
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποζημιώσεως Εκπαιδευόμενων Στρατιω¬ 
τικών .... ι 

Καθορισμός αποζημίωσης μελών ομάδας εργασίας ει¬ 
δικών για την μελέτη της εισαγωγής των Νέων Τε¬ 
χνολογιών και της Πληροφορικής σε όλα τα σχολεία 
σύμφωνα με τις τελευταίες τεχνολογικές εξελί¬ 


ξεις. 2 

Εκδιδόμενα Φορολογικά στοιχεία για την πώληση εισι¬ 
τηρίων αστικών και υπεραστικών χερσαίων συγκοι¬ 
νωνιακών μέσων από τρίτους. 3 

Διάθεση ποσοστού 20% από τα εισπραττόμενα ποσά 
σύμφωνα με την παρ. 2 περιπτ. α' του άρθρου 24 
του Ν. 2145/1993 (ΦΕΚ 88 τ.Α'). 4 

Παροχή ειδικής αποζημίωσης στους μόνιμους και έκτα¬ 
κτους υπαλλήλους του Υπουργείου Δικαιοσύνης . 5 

Ορισμός τακτικού μέλους στην Επιτροπή Ιπποδρο¬ 
μιών. 6 

Μεταβίβαη μετοχών της Εταιρείας «ΑΣΠΙΣ ΧΡΗΜΑΤΙ¬ 
ΣΤΗΡΙΑΚΗ Α.Ε.» . 7 

Διορθώσεις σφαλμάτων 

Διόρθωση σφάλματος στο από 26.5.93 Π.Δ., με το 
οποίο τροποποιήθηκαν και συμπληρώθηκαν οι δια¬ 
τάξεις του οργανισμού του κοινωφελούς ιδρύματος 
με την επωνυμία «ΙΔΡΥΜΑ ΠΡΟΑΓΩΓΗΣ ΤΗΣ ΔΗ¬ 
ΜΟΣΙΟΓΡΑΦΙΑΣ ΑΘΑΝΑΣΙΟΥ ΒΑΣ. ΜΠΟΤΣΗ» .. 9 

Διόρθωση σφάλματος στην Α3β/13293/6.12.89 από¬ 
φαση Υπουργού Υγείας, Πρόνοιας και Κοινωνικών 
Ασφαλίσεων .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2012186/1255/0022 ■ (1) 

Καθορισμός αποζημιώσεως Εκπαιδευόμενων 
Στρατιωτικών. 

ΟΙ ΥΠΟΥΡΓΟΙ 

ΕΘΝ. ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Το άρθρο 13 του Α!Ν. 1502/1950 «περί ρυθμίσεως 
αποδοχών», όπως αντικαταστάθηκε από τον Ν.Δ. 376/ 
1969, όπου με κοινή απόφαση των Υπουργών Εθνικής 
Αμυνας και Οικονομικών καθορίζονται τα των αποζημιώ¬ 
σεων σε Στρατιωτικές ή άλλες οποιοσδήποτε Σχολές ή 
Κέντρα Εκπαιδεύσεως μετάκινουμένών για φοίτηση ή εκ¬ 
παίδευση, καθώς και των εκπαιδευτών. 

β. Το Ν.Δ. 65/1968 και την υπ’ αριθ. 131503/5207/ 
12.10.78 (ΦΕΚ 938/30.10.78 τ.Β ) ΚΥΑ περί καθορισμού 
μηνιαίου επιδόματος στους Σπουδαστές ΣΕΘΑ. 

γ. Την υπ’ αριθ. Πρωτ. Υ.1944/9.12.92 απόφαση Πρω¬ 
θυπουργού «Καθορισμός αρμοδιοτήτων στον Υφυπουργό 
Εθν. Αμύνης Ιωάννη Σταθόπουλο» (ΦΕΚ 727/11.12.92 
τ·Β·). 

δ. Την υπ’ αριθ. Υ. 1847/1078399/1182/0001/7.8.92 
απόφαση του Πρωθυπουργού και Υπουργού Οικονομικών 
σχετικά με ανάθεση αρμοδιοτήτων στον Υφυπουργό Οι¬ 
κονομικών, αποφασίζουμε: 

Καθορίζουμε 
Αρθρο 1 

1. Οι Στρατιωτικοί των Ενόπλων Δυνάμεων μετακινού¬ 
μενοι για φοίτηση ή εκπαίδευση σε Σχολές ή Κέντρα εκ- 
παιδεύσεως που λειτουργούν σε άλλες φρουρές, δικαιού¬ 
νται λόγω των πρόσθετων επιβαρύνσεων που προκύπτουν 
από τις κινήσεις αυτές, των παρακάτω αποζημιώσεων, 
που καθορίζονται σε ποσοστά στο ΒΜ κάθε ενός και στην 
αναλογούσα στο ΒΜ ΑΤΑ από 1.5.84, συν την εκάστοτε 
χορηγούμενη: 

α. Έγγαμοι με ένα τουλάχιστο παιδί ή σε χηρεία ή σε 
διάζευξη με περισσότερα από ένα παιδιά 50%. 

β. Έγγαμοι χωρίς παιδιά και σε χηρεία ή διάζευξη με ένα 
παιδί 40%. 

γ. Αγαμοι ή σε χηρεία ή διάζευξη χωρίς παιδιά 30%. 

2. Η κατά την προηγούμενη παράγραφο αποζημίωση 
χορηγείται κατά ανώτατο όριο επί εξάμηνο, με εξαίρεση 
στους φοιτούντες στις Σχολές Εθν. Αμυνας και Πολέμου 
στους οποίους παρέχεται επί δωδεκάμηνο κατά ανώτατο 
όριο. 

3. Σε περίπτωση παρατάσεως του χρόνου φοιτήσεως 
των παραπάνω Στρατιωτικών, κατά την διάρκεια αυτής ή 
κλήσεώς των για φοίτηση στη συνέχεια σε άλλες Σχολές ή 
Κέντρα Εκπαιδεύσεως στην ίδια φρουρά, εξακολουθεί να 
χορηγείται η παραπάνω αποζημίωση και για όλο το χρόνο 
της φοιτήσεως χωρίς να μπορεί να υπερβεί τα παραπάνω 
καθορισθέντα ανώτατα όρια. 

4. Σε περίπτωση που η φοίτηση πραγματοποιείται σε 
Σχολές ή Κέντρα Εκπαιδεύσεως διαφόρων φρουρών, τότε 
κάθε φοίτηση θεωρείται χωριστή ως προς την δικαιολό- 
γηση της αποζημίωσης λόγω εκπαίδευσης. 

5. Στρατιωτικοί κινούμενοι σε άλλες φρουρές, για φοί¬ 
τηση σε Σχολές ή Κέντρα Εκπαιδεύσεως, για χρόνο μεγα¬ 
λύτερο του εξαμήνου (εκτός των καλουμένων για φοίτηση 
στις Σχολές Εθν. Αμύνης και Πολέμου), θεωρούνται ότι κι¬ 
νούνται λόγω τοποθέτησης, δικαιούμενοι οδοιπορικών της 
οικείας περιπτώσεως, καθώς και μετακλήσεως της οικο- 
γένειάς των, σύμφωνα με τις ισχύουσες διατάξεις. 

6. Στις διατάξεις τς προηγούμενης παρ. υπάγονται και οι 
διατιθέμενοι ως εκπαιδευτές σε Σχολεία ή Κέντρα Εκπαι- 
δεύσεως διάρκειας περισσότερης του εξαμήνου. 

Άρθρο 2 

1. Παρέχεται στους Σπουδαστές Σχολής Εθν. Αμύνης 
Στρατιωτικούς και Δημοσίους υπαλλήλους, μηνιαίο επί¬ 
δομα, εφ’ όσον δεν δικαιούνται άποζημιώσεως εκπαιδεύ- 
σεως; στα παρακάτω ποσοστά επί του εκάστοτε βασικού 
τους μηνιαίου μισθού, συν τήν αναλογούσα στο ΒΜ ΑΤΑ 
από 1.5.84 και στην εκάστοτε χορηγουμένη. 

α. Έγγαμοι γενικά 35% 

β. Άγαμοι 25%. 

2. Οι Δημόσιοι υπάλληλοι που μετακινούνται στη ΣΕΘΑ 
για φοίτηση από απόσταση άνω των 25 χιλ. δικαιούνται μη¬ 
νιαίου επιδόματος εκπαίδευσης της παρ. 1 του άρθρου 1 
της παρούσης. 

Άρθρο 3 

1. Εφόσον παρέχεται στέγη η δικαιούμενη αποζημίωση 
μειώνεται στο μισό. 

2. Οι υπ’ αριθ. 161946/20.6.58 (ΦΕΚ 181/30.6.58 

τ.Β'), 142400/2762/9.9.1970 και 131503/ 

5207/12.10.78 (ΦΕΚ 938/30.10.78 τ.Β') Κοινές Αποφά¬ 
σεις Υπουργών Εθνικής Άμυνας και Οικονομικών, καταρ- 
γούνται. 

3. Κάθε αναγκαία λεπτομέρεια για την εφαρμογή της 
παρούσης θα καθορίζεται από τον Υπουργό Εθνικής Άμυ¬ 
νας. 

4. Ισχύς της παρούσης από τη δημοσίευση στην Εφημε¬ 
ρίδα της Κύβερνήσεως. 

5. Από την παρούσα απόφαση, προκαλείται δαπάνη 
85.000.000 δρχ. η οποία καλύπτεται από τις εγγεγραμμέ¬ 
νες πιστώσεις του ΚΑΕ 0442, ήτοι, φορέας 11 -300 ΓΕΣ 
200.000.000 δρχ., 11-500 ΓΕΝ 4.000.000 δρχ. και 11- 
710 ΓΕΑ 295.000.000 δρχ. 


Η απόφαση αυτή να δημοσιευθεί στην Εφημερίδα της 
Κύβερνήσεως. 

Αθήνα, 2 Ιουλίου 1993 

ΟΙ ΥΦΥΠΟΥΡΓΟΙ 

ΕΘΝ. ΑΜΥΝΑΣ ΟΙΚΟΝΟΜΙΚΟΝ 

ΙΩΑΝΝΗΣ ΣΤΑΘΟΠΟΥΛΟΣ ΚΩΝ/ΝΟΣ ΠΑΤΡΑΚΟΣ 

' -"♦- 

Αριθ. 2036860/4366 /0022 ’ (2) 

Καθορισμός αποζημίωσης μελών ομάδας εργασίας ειδι¬ 
κών για την μελέτη της εισαγωγής των Νέων Τεχνολο¬ 
γιών και της Πληροφορικής σε όλα τα σχολεία σύμφωνα 

με τις τελευταίες τεχνολογικές εξελίξεις. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

Έχοντας υπόψη τις διατάξεις: 

1. Του άρθρου 16 του Ν. 186/1985 περί ΚΕΜΕ. 

2. Του άρθρου 55 παρ. 4 του Ν. 1566/1985 περί δομής 
και λειτουργίας της Πρωτοβάθμιας και Δευτεροβάθμιας 
Εκπαίδευσης και άλλες διατάξεις. 

3. Του άρθρου 21 του Ν. 1966/1991 περί μεταγραφών 
φοιτητών ΑΕΙ και σπουδαστών ΤΕΙ και άλλες διατάξεις. 

4. Του άρθρου 8 του Ν. 2129/93. 

5. Τη Γ2/622/4.2.93 απόφαση του Υπουργού Παι¬ 
δείας. 

6. Την υπ’ αριθ. Υ.2009/20.5.93 (ΦΕΚ 365/21.5.93 
τ.Β') απόφαση του Πρωθυπουργού και Υπουργού Οικονο¬ 
μικών, αποφασίζουμε: 

1. Καθορίζουμε, εφάπαξ, την αποζημίωση των μελών 
της ομάδας εργασίας που συγκροτήθηκε με την αρ. Γ2/ 
622/4.2.93 απόφαση του Υπουργού Παιδείας σε 250.000 
δραχμές για κάθε μέλος. 

2. Η αποζημίωση των μελών της αναφερόμενης ομάδας 
εργασίας θα βαρύνει τις πιστώσεις του προϋπολογισμού 
του Υπουργείου Εθν. Παιδείας φορ. 19-610. 

3. Το σύνολο της κατά τα ανωτέρω καθοριζόμενης απο¬ 
ζημίωσης των μελών της προαναφερόμενης ομάδας εργα¬ 
σίας με τυχόν άλλες καταβαλλόμενες σ’ αυτούς πρόσθε¬ 
τες αποδοχές ή απολαβές δεν δϋναται να υπερβεί κατά 
μήνα το σύνολο των αποδοχών της οργανικής τους θέσης. 

4. Από την απόφαση αυτή προκαλείται δαπάνη ύψους 
1.750.000 σε βάρος του Τακτικού Προϋπολογισμού του 
ΥΠΕΠΘ μόνο για το τρέχον οικονομικό έτος 1993. 

Για την ανωτέρω δαπάνη έχει εγγράφει πίστωση στον 
Τακτικό Προϋπολογισμό 1993 του ΥΠΕΠΘ στον ειδικό 
φορέα 19-610 και ΚΑΕ 0515. 

Η απόφαση αυτή ισχύει από 4.2.1993 και να δημοσιευ¬ 
τεί στην Εφημερίδα της Κύβερνήσεως. 

Αθήνα, 2 Ιουλίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΚΩΝ. ΠΑΤΡΑΚΟΣ ΓΕΩΡΓΙΟΣ ΣΟΥΦΛΙ ΑΣ 

Αριθ. 1077259/545/0015 (3) 

Εκδιδόμενα Φορολογικά στοιχεία για την πώληση εισιτη¬ 
ρίων αστικών και υπεραστικών χερσαίων συγκοινωνια¬ 
κών μέσων από τρίτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 1 . 

1. Τις διατάξεις των υποπεριπτώσεων γδ', γε' και γη' της 
περίπτωσης γ - και της περίπτωσης δ' του άρθρου 38 του 
Κ.Β.Σ. (Π.Δ. 186/1992 ΦΕΚ 84 τ.Α ). 

2. Τις διατάξεις της παραγρ. 9 του άρθρου 15 του Ν. 
1642/1986 (ΦΕΚ 125 τ.Α), όπως ισχύει. 

3. Την Υ.2009/20.5.1993 (ΦΕΚ 365 τ.Β ) κοινή από¬ 
φαση του Πρωθυπουργού και του Υπουργού Οικονομικών, 
για τη μεταβίβαση αρμοδιοτήτων. 

4. Τις ιδιαιτερότητες των συναλλαγών που αφορούν τη 
διάεθση εισιτηρίων αστικών και υπεραστικών συγκοινω¬ 
νιακών (χερσαίων) μέσων μεταφοράς προσώπων από τρί¬ 
τους και την ανάγκη καλύτερης παρακολούθησης των συ- 
ναλλαγώλν αυτών, με ταυτόχρονη απλοποίηση των διαδι¬ 
κασιών έκδοσης φορολογικών στοιχείων, ώστε να διευκο¬ 
λυνθούν οι συναλλαγές και να καταστεί αποτελεσματικό¬ 
τερος ο φορολογικός έλεγχος. 

5. Αιτήματα ενδιαφερομένων, αποφασίζουμε: 

1. Για τη διάθεση εισιτηρίων μεταφοράς προσώπων, των 
οποίων προβλέπεται η ακύρωση με ειδικά μηχανήματα, 
καθώς και μηνιαίων καρτών από τους φορείς εκμετάλλευ¬ 
σης συγκοινωνιακών μέσων σε τρίτους - επιτηδευματίες 
με μειωμένη τιμή, προκειμένου αυτά να διατεθούν στη συ¬ 
νέχεια στο κοινό, εκδίδεται με την παράδοση των εισιτη¬ 
ρίων, θεωρημένο φορολογικό στοιχείο με τον τίτλο «ΑΠΟ¬ 
ΔΕΙΞΗ ΠΑΡΑΔΟΘΕΝΤΩΝ ΕΙΣΙΤΗΡΙΩΝ». 

Στην απόδειξη αυτή, εκτός από τα πλήρη στοιχεία του 
εκδότη και του παραλήπτη (αντισυμβαλλόμενου), αναγρά¬ 
φεται και η ποσότητα και η αξία των κατά είδος εισιτηρίων, 
καθώς επίσης η συνολική αξία αυτών και το ποδό της χο¬ 
ρηγούμενης προμήθειας με μορφή έκπτωσης. 

2. Στις περιπτώσεις παράδοσης εισιτηρίων από τους συ¬ 
γκοινωνιακούς φορείς σε πράκτορες διανομής (αντιπρο¬ 
σώπους), οι οποίοι στη συνέχεια παραδίδουν τα εισιτήρια 
για λογαριασμό του συγκοινωνιακού φορέα, στις επιχειρή¬ 
σεις λιανικής διάθεσης (περίπτερα κ.λπ,), εκδίδονται από 
τους συγκοινωνιακούς φορείς θεωρημένα δελτία αποστο¬ 
λής. 

Οι πράκτορες διανομής, κατά την παράδοση των εισιτη¬ 
ρίων στις επιχειρήσεις λιανικής διάθεσης, εκδίδουν τις 
αποδείξεις της παραγράφου (1) της απόφασης αυτής, ενώ 
για τη δικαιούμενη προμήθειά τους από τους συγκοινωνια¬ 
κούς φορείς εκδίδουν θεωρημένες εκκαθαρίσεις κατ’ 
αναλογία των οριζομένων στο άρθρο 12 (παράγρ. 7) του 
Κ.Β.Σ. (Π.Δ. 186/92). . 

3. Για τα διατιθέμενα από τους γενικούς πράκτορες 
(αντιπροσώπους) εισιτήρια και μηνιαίες κάρτες απευ.θείας 
προς το κοινό εκδίδονται δελτία αποστολής από τους γε¬ 
νικούς πράκτορες προς κάθε σημείο (εγκατάστασή τους) 
λιανικής «πώλησης». 

Σε ημερήσια θεωρημένη κατάσταση ή βιβλίο που θα τη¬ 
ρείται σε κάθε εγκατάσταση διάθεσης απευθείας στο 
κοινό εισιτηρίων και μηνιαίων καρτών, θα καταχωρείται 
αμέσως με την παραλαβή τους η ποσότητα των παραλαμ- 
βανομένων, κατ’ είδος στο τέλος δε της ημέρας θα κατα- 
χωρείται το πλήθος των διατεθέντων εισιτηρίων. 


Για τις «πωλήσεις» αυτές θε εκδίδεται θεωρημένη εκ¬ 
καθάριση, κατά τα οριζόμενα στην προηγούμενη παρά¬ 
γραφο (2). 

4. Οι επιτηδευματίες τελικοί διαθέτες εισιτηρίων και 
μηνιαίων καρτών προς το κοινό δεν εκδίδουν φορολογικά 
στοιχεία κατά την «πώληση» των εισιτηρίων. 

Ομοίως οι ανωτέρω επιτηδευματίες, πλην των γενικών 
πρακτόρων, για την προμήθειά τους δεν εκδίδουν φορο¬ 
λογικά στοιχεία, το σχετικό δε έσοδό τους (από την προ¬ 
μήθεια - έκπτωση) εμφανίζεται στα τηρούμενα βιβλία 
τους με βάση την θεωρημένη απόδειξη που λαβαίνουν 
κατά τον χρόνο παραλαβής των εισιτηρίων. 

5. Για το ποσό της προμήθειας - έκπτωσης, που εμφανί¬ 
ζεται στις αποδείξεις παραδοθέντων εισιτηρίων, οι εκδό¬ 
τες αυτών υποχρεούνται να υποβάλλουν συγκεντρωτικές 
καταστάσεις στην αρμόδια ΔΟΥ (ΔΟΥ εκδότη) ή στο ΚΕ- 
ΠΥΟ, σύμφωνα με τα οριζόμενα στις διατάξεις του άρθρου 
20 του Κ.Β.Σ. (Π.Δ. 186/1992). 

6. Οι υποκείμενοι στο φόρο που μεσολαβούν στη διά¬ 
θεση των προαναφερομένων εισιτηρίων και των καρτών, 
είτε απαυθείας το κοινό, είτε μέσω τρίτων, δεν έχουν τις 
υποχρεώσεις του Ν. 1642/86, για τη δραστηριότητα αυτή, 
σύμφωνα με τις διατάξεις της παραγρ. 9 του άρθρου ίδ 
του ίδιου νόμου. 

Τα πρόσωπα αυτά θεωρείται ότι ασκούν οικονομική 
δραστηριότητα απαλλασσόμενη από το ΦΠΑ, για την 
οποία δεν παρέχεται δικαίωμα έκπτωσης του φόρου των, 
εισροών τους κατά το μέρος που αναλογεί στην απαλλασ¬ 
σόμενη αυτή δραστηριότητα, σύμφωνα με τις διατάξεις 
των άρθρων 23 καί 24 του ίδιου νόμου. 

Επομένως, τα πρόσωπα αυτά,.για την αμοιβή τους, που 
προκύπτει από τη μεσολάβησή τους στη δίαθεση εισιτη¬ 
ρίων και καρτών, δεν υπολογίζουν, ΦΠΑ και αναγράφουν 
στα εκδιδόμενα από αυτά στοιχεία την ένδειξη «χωρίς 
ΦΠΑ, σύφμωνα με την παράγρ. 9 του άρθρου 15 του Νό¬ 
μου 1642/86». 

7. Από τις διατάξεις της απόφασης αυτής δεν προκαλεί- 
ται δαπάνη σε βάρος του καρτικού προϋπολογισμού. 

8. Η απόφαση αυτή, που ισχύει από 1ης Ιουλίου 1993, 
να 

δημοσιευθεί στην Εφημερίδα της Κυβερνήσεως. 

Αθήνα, 30 Ιουνίου 1993 

0 ΥΦΥΠΟΥΡΓΟΣ 

ΜΙΧ. ΓΑΛΕΝΙΑΝΟΣ 
-♦- . 

Αριθ. 51375/28.6.93 (4) 

Διάθεση ποσοστού 20% από τα εισπραττόμενα ποσά σύμ¬ 
φωνα με την παρ. 2 περιπτ. α' του άρθρου 24 του Ν. 

2145/1993 (ΦΕΚ 88 τ.Α ). 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την παρ. 4 του άθρρου 24 του Ν. 2145/1993 (ΦΕΚ 
88 τ.Α) δυνάμέι της οποίας, από τα εισπραττόμενα σύμ¬ 
φωνα με την παρ. 2 περιπτ. α του ίδιου άρθρου ποσά, πο¬ 
σοστό 20% διατίθεται για τις ανάγκες της εύρυθμης λει¬ 
τουργίας των γραμματειών των πολιτικών - ποινικών δικα¬ 
στηρίων και εισαγγελειών του Σ.τ.Ε. και των διοικητικών 
δικαστηρίων, των υπηρεσιών του ΤΑ.Χ.ΔΙ.Κ. και των υπη¬ 
ρεσιών επιμελητών δικαστηρίων ανηλίκών. 

2) Την ιδιαιτερότητα του αντικειμένου και της φύσης 

της παρεχόμενης εργασίας των απασχολούμενων υπαλ¬ 
λήλων στης Υπηρεσίες της παρ. 1. 

3) Την διατυπωθείσα σύμφωνη γνώμη της Βουλής των 
Ελλήνων κατά τις συνεδριάσεις ψήφισης του ανωτέρω νό¬ 
μου, αποφασίζουμε: 

1) Συνιστάται έντοκος ειδικός λογ/σμός παρά τω ΤΑΧ- 
ΔΙΚ, με την ονομασία «Δικαιώματα υπαλλήλων της παρ. 4 
του άρθρου 24 του Ν. 2145/1993» στην Τράπεζα της Ελ¬ 
λάδος. 

2) Έσοδα του ανωτέρω λογ/σμού είναι ποσοστό 20% 
(παρ. 4 του άρθρου 24 του ανωτέρω νόμου) από τα ει- 
σπραττόμενα ποσά της περ. α' της παρ! 2 του άρθρου 24 
του ίδιου νόμου, το οποίο θα κατατίθεται κάθε μήνα στον 
τηρούμενο ως άνω έντοκο λογ/σμό, μετά από εντολή του 
Γενικού Λογ/ρίου προς την Υπηρ. Εντελ. Εξόδων για την 
ταυτόχρονη απόδοση των ποσοστών των παρ. 2 & 4 του 
ανωτέρω άρθρου. 

3) Σκοπός του ειδικού λογ/σμού είναι η χορήγηση κατ’ 
αποκοπή ειδικής αποζημίωσης στους υπηρετούντες: α) 
Δικαστικούς υπαλλήλους της παρ. 1 του σκεπτικού, μονί¬ 
μους και εκ μεταφοράς καθώς και στις τηλεφωνήτριες των 
δικαστικών υπηρεσιών, β) στους μονίμους υπαλλήλους 
του ΤΑΧΔΙΚ και γ) στους επιμελητές Ανηλίκων, για τους 
αναφερόμενους στην παρ. 2 του σκεπτικού της παρούσας 
απόφασης λόγους. 

4) Της ειδικής αυτής αποζημίωσης δεν δικαιούνται οι 
υπάλληλοι των Υπηρεσιών που αναφέρονται στην παρ. 3 
εφόσον είναι αποσπασμένοι σε άλλες Υπηρεσίες. Επίσης 
όσοι τελούν σε άδεια άνευ αποδοχών ή αργία ή υπηρε¬ 
σιακή διαθεσιμότητα. 

5) Για νεοδιοριζόμενους υπαλλήλους καθώς και για 

αποχωρούντες λόγω συνταξιοδότησης, προϋπόθεση κα¬ 
ταβολής της ειδικήςαυτής αποζημίωσης κατά μήνα, είναι 
να έχουν υπηρετήσει τουλάχιστον 15 ημερολογιακές ημέ¬ 
ρες. . ^ 

6) Η διαχείριση του ανωτέρω λογ/σμού θα γίνεται από 
πενταμελή διαχειριστική επιτροπή απουτελούμενη από: 
τον Γ ενικό Δ/ντή Διοικήσεως Δ/σύνης, ως Πρόεδρο, από 
δύο (2) δικαστικούς υπαλλήλους προτεινόμεους με τους 
αναπληρωτές τους από την Ομοσπονδία Δικ. Υπαλλήλων 
Ελλάδος, έναν (1) υπάλληλο του ΤΑΧΔΙΚ προτεινόμενο με 
την αναπληρωτή του από τον Σύλλογο υπαλλήλων ΤΑΧΔΙΚ 
και έναν (1) υπάλληλο των Επιμμελητών Δικαστηρίων Ανη¬ 
λίκων, προτεινόμενο με τον αναπληρωτή του από τον Σύλ¬ 
λογο των Επιμελητών. 

7) Η ανωτέρω επιτροπή συνιστάται με απόφαση του 
Υπουργού Δ/σύνης με θητεία 3 ετώλν και με τις εξής αρ¬ 
μοδιότητες: 

Την κατανομή του προς πληρωμή κάθε μήνα ποσού, 
Υπογραφή ενταλμάτων - επιταγών Τ καταστάσεων πλη¬ 
ρωμών, έγκριση προϋπ/σμού και απολογισμού. 

Τέλος ρύθμιση κάθε άλλης λεπτομέρειας που δεν έχει 
προβλεφθεί με την παρούσα απόφαση. 

8) Η πληρωμή της ανωτέρω αποζημίωσης γίνεται κάθε 
δίμηνο, από το ΤΑΧΔΙΚ (από ειδικό γραφείο το οποίο θα 
λειτουργήσει για τον σκοπό αυτό με υπαλλήλους του ΤΑΧ-. 
ΔΙΚ και αποσπασμένους Δικ. Υπαλλήλους και επιμελητές 
Ανηλίκων ανάλογα με τις ανάγκες). 

Αρμοδιότητες του γραφείου αυτού θα είναι: 1) Η συλ¬ 
λογή των απαραιτήτων στοιχείων για την ανωτέρω πλη¬ 
ρωμή, 2) σύνταξη καταστάσεων πληρωμής, 3) παρακο¬ 
λούθηση εκτέλεσης προϋπολογισμού, 4) σύνταξη κατα¬ 


στάσεων εντολής μεταφοράς των σχετικών κονδυλίων 
μέσω Τράπεζας Ελλάδος στους δικαιούχους της επαρ¬ 
χίας, 5) έκδοση ενταλμάτων και επιταγών, 6) Απόδοση 
κρατήσεων, 7) σύνταξη ετησίων βεβαιώσεων αποδοχών 
και 8) κατάρτιση Προϋπ/σμού και Απολογισμού κ.λπ. 

9) Για την πληρωμή της ανωτέρω ειδικής αποζημίωσης η 
Γενική Δ/νση Διοίκησης Δ/σύνης του Υπουργείου Δ/ 
σϋνης καταρτίζει και αποστέλλει κάθε μήνα στο ΤΑΧΔΙΚ, 
πίνακες των δικαιουμένων της αποζημίωσης υπαλλή¬ 
λων. 

10) Τα εντάλματα αποστέλλονται για θεώρηση στο Ελε¬ 
γκτικό Συνέδριο. 

11) Η κατανομή του ποσού που συγκεντρώνεται κάθε 
δίμηνο στον ειδικό λογαριασμό από το ποσοστό 20% από 
τα εισπραττόμενα από το ΤΑΧΔΙΚ ποσά, σύμφωνα με την 
περιπτ. α' της παραγράφου 2 του άρθρου 24 του Ν. 2145/ 
1993, γίνεται στους δικαιούχους κατανεμομένους σε 
τρεις ομάδες αναλόγως του μισθολογικού κλιμακίου που 
έχει έκαστος, ως εξής: 

Α' Ομάδα 1-13 μισθολογικό κλιμάκιο 

Β' Ομάδα 14-20 μισθολογικό κλιμάκιο 

Γ' Ομάδα 21-28 μισθολογικό κλιμάκιο. 

Ο δικαούχος της Β' ομάδας λαμβάνει το 90% του ποσού 
της ειδικής αποζημίωσης του δικαιούχου της Α' Ομάδας 
και ο δικαιούχος της Γ' Ομάδας λαμβάνει το 80% του πο¬ 
σού της ειδικής αποζημίωσης του δικαιούχου της Α' Ομά¬ 
δας. 

Το ποσό της ως άνω ειδικής αποζημίωσης δεν θα ξε¬ 
περνά κατά μήνα το βασικό μισθό του καταληκτικού μι- 
σθολογικού κλιμακίου κάθε κατητορίας. 

12) Ως πρώτο δίμηνο για την κατανομή της ειδικής αυ¬ 
τής αποζημίωσης ορίζεται τόυ Μαΐου - Ιουνίου 1993. 

13) Η ανωτέρω ειδική αποζημίωση υπόκειται στις νόμι¬ 
μες κρατήσεις υπέρ των ασφαλιστικών ταμείων. 

14) Η κατά τα ανωτέρω ειδική αποζημίωση ως μη βαρύ- 
νουσα τον Κρατικό Προϋπ/σμό δεν επηρεάζει την κατα¬ 
βολή του Ειδικού επιδόματος στους αναφερόμενους 
υπαλλήλους της παρ. 3 της παρούσας απόφασης, (παρ. 8 
του άρθρου 41 του Ν. 2065/92). 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η παρούσα απόφαση, να δημοσιευθεί στην Εφημερίδα 
της Κυβερνήσεως. 

Αθήνα, 28 Ιουνίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. 50065 οικ. (5) 

Παροχή ειδικής αποζημίωσης στους μόνιμους και έκτα¬ 
κτους υπαλλήλους του Υπουργείου Δικαιοσύνης. 

Η ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του Ν. 1558/85 «Κυβέρνηση και Κυ¬ 
βερνητικά Όργανα», β) του Π.Δ/τος 278/88 «Οργανισμός 
του Υπουργείου Δικαιοσύνης», γ) της παρ. 5 του άρθρου 
24 του Ν. 2145/1993 «Ρύθμιση θεμάτωνεκτελέσεως ποι¬ 
νών κ.λπ.». 

2. Την ανάγκη ταχείας εφαρμογής των διατάξεων της 
συνθήκης για την Ευρωπαϊκή Ένωση και την επίτευξη των 

στόχων των σχετικών με την συνεργασία στους τομείς τής 
Δικαιοσύνης και των Εσωτερικών Υποθέσεων. 

3. Την άμεση και επιτακτική ανάγκη για την καλύτερη 
εφαρμογή της σύμβασης δάβηςβη. 

4. Την ανάγκη παροχής κινήτρων στους υπαλλήλους 
των Υπηρεσιών της Κ.Υ. του Υπουργείου Δικαιοσύνης, κα¬ 
θώς και των Ιατροδικαστικών Υπηρεσιών Αθηνών και Πει¬ 
ραιώς, ώστε οι Υπηρεσίες αυτές να ανταποκριθούν πλή¬ 
ρως στον ρόλο, που καλούνται να διαδραματίσουν στην 
υλοποίηση της συνθήκης για την Ευρωπαϊκή Ένωση στον 
τομέα της Δικαιοσύνης, αποφασίζουμε: 

1. Χορηγούμε ειδική αποζημίωση στους υπαλλήλους 
(μονίμους και εκτάκτους) της Κεντρικής Υπηρεσίας του 
Υπουργείου Δικαιοσύνης και των Ιατροδικαστικών Υπηρε¬ 
σιών Αθηνών και Πειραιώς, για την επίτευξη των σκοπών 
που αναφέρονται στις παραγράφους 2 έως 4 του σκεπτι¬ 
κού της απόφασης αυτής. 

2. Η ειδική αποζημίωση αυτή καταβάλλεται επίσης 
στους υπαλλήλους άλλων Υπηρεσιών του Υπουργείου Δι¬ 
καιοσύνης, ή άλλων Υπουργείων ή Ν.Π.Δ.Δ. που καθοιον- 
δήποτε τρόπο υπηρετούν στις παραπάνω Υπηρεσίες κα¬ 
θώς και στους υπαλλήλους των Υπηρεσιών της προηγου- 
μένης παραγράφου, που είναι απεσπασμένοι ή τοποθετη¬ 
μένοι σε Πολιτικά Γραφεία μελών της Κυβέρνησης και 
Υφυπουργών, σε γραφεία Γενικών Γραμματέων Υπουρ¬ 
γείων και Βουλευτών. 

3. Για τους αποσπώμενους, στις αναφερόμενες στην 
παράγραφο 1 Υπηρεσίες, μετά την 28η/5/1993, ανα¬ 
γκαία προϋπόθεση για την καταβολή της εν λόγω ειδικής 
αποζημίωσης, αποτελεί ή παρέλευση ενός έτους από την 
ημερομηνία απόσπασής τους. 

4. Της ειδικής αυτής αποζημίωσης δεν δικαιούνται οι 
υπάλληλοι των Υπηρεσιών, που αναφέρονται στις παρα¬ 
γράφους 1 και 2, εφόσον τελούν σε άδεια άνευ αποδοχών 
ή αργία ή διαθεσιμότητα. 

5. Οι δικαιούμενοι της ανωτέρω αποζημίωσης θα πρέπει 
να έχουν υπηρεσία τουλάχιστον δέκα πέντε (15) ημερολο¬ 
γιακών ημερών. 

6. Η δαπάνη για την ειδική αυτή αποζημίωση βαρύνει 
έντοκο ειδικό λογαριασμό με την ονομασία «Δικαιώματα 
εφαρμογής της Συνθήκης για την Ευρωπαϊκή Ένωση στον 
τομέα της Δικαιοσύνης», ο οποίος τηρείται στην Τράπεζα 
της Ελλάδος και ο οποίος συνιστάται με την απόφαση 
αυτή. 

7. Έσοδο του ειδικού λογαριασμού της προηγουμένης 
παραγράφου αποτελεί το προβλεπόμενο από την παρά¬ 
γραφο 5, του άρθρου 24 του Ν. 2145/93 ποσοστό 0,8% 
επί των εισπραττομένων από το ΤΑΧΔΙΚ ποσών, σύμφωνα 
με την παράγ. 2 του ιδίου άρθρου και Νόμου, το οποίο θα 
κατατίθεται κάθε μήνα στον τηρούμενο στην Τράπεζα της 
Ελλάδος ειδικό λογαριασμό, κατόπιν εντολής του Γενικού 
Λογιστηρίου, η οποία θα εκδίδεται μαζί με την κατανομή 
των εισπραττομένων από το ΤΑΧΔΙΚ ποσών σύμφωνα με 
την παρ. 2 του άρθρου 24 του Ν. 2145/93. 

8. Η διαχείριση του ειδικού λογαριασμού θα γίνεται από 
Πενταμελή διαχειριστική επιτροπή η οποία συγκροτείται 
με απόφασή μας. Η θητεία των μελών αυτής θα είναι τριε- 
τής και θα συμμετέχουν στη σύνθεσή της ο Γ ενικός Διευ¬ 
θυντής Οργάνωσης και Πληροφορικής, οι Προϊστάμενοι 

·- των Διευθύνσεων Προσωπικού και Οικονομικού της Κ.Υ. 
και δύο (2) εκπρόσωποι των εργαζομένων στην Κ.Υ. του 
Υπ. Δικαιοσύνης που θα υποδεικνύονται από το Δ.Σ. του 


Συλλόγου των υπαλλήλων της Κ.Υ. του Υπ. Δικαιοσύ¬ 
νης. 

9. Η πληρωμή της ειδικής αποζημίωσης θα γίνεται κάθε 
δίμηνο με ειδικές μισθοδοτικές καταστάσεις, τις οποίες 
θα συντάσσει η υπηρεσία εκκαθάρισης αποδοχών των 
υπαλλήλων της Κεντρικής Υπηρεσίας του Υπουργείου Δι¬ 
καιοσύνης, για όλους τους δικαιουμένους την αποζημίωση 
αυτή υπαλλήλους. 

10. Για τη σύνταξη των ανωτέρω μισθοδοτικών κατα¬ 
στάσεων, η Διεύθυνση Προσωπικού της Κεντρικής Υπη¬ 
ρεσίας του Υπουργείου Δικαιοσύνης, θα καταρτίζει πίνα¬ 
κες των δικαιουμένων υπαλλήλων την ειδική αποζημίωση 
κάθε μήνα τους οποίους θα αποστέλει στην Διεύθυνση Οι¬ 
κονομικού. 

11. Οι μισθοδοτικές καταστάσεις με την ειδική αποζημί¬ 
ωση, επί των οποίων θα έχουν υπολογιστεί οι νόμιμες κρα¬ 
τήσεις, θα αποστέλλονται στο ΤΑΧΔΙΚ, κάθε δίμηνο, προ- 
κειμένου να ενταλματοποιηθεί η δαπάνη και θεωρηθεί 
από τον Πάρεδρο του 7ου Μονομελούς Κλιμακίου του 
Ελεγκτικού Συνεδρίου. 

12. Η κατανομή του ποσού που συγκεντρώνεται κάθε 
δίμηνο στον ειδικό λογαριασμό, από το ποσοστό του 0,8% 
επί των εισπραττομένων από το ΤΑΧΔΙΚ ποσών, σύμφωνα 
με την παράγραφο 2, του άρθρου 24 του Ν. 2145/93, γί¬ 
νεται στους δικαιούχους κατανεμομένους σε τρεις ομά¬ 
δες αναλόγως του μισθολογικού κλιμακίου που έχει έκα¬ 
στος ως εξής: 

Α' Ομάδα: 1 ο - 13ο μισθολογικό κλιμάκιο 

Β' Ομάδα: 14ο - 20ο » » 

Γ' Ομάδα: 21ο - 28ο » » 

Ο δικαιούχος της Β' ομάδας λαμβάνει Υο'90% του πο¬ 
σού της ειδικής αποζημίωσης του δικαιούχου της Α' ομά¬ 
δας και ο δικαιούχος της Γ' ομάδας λαμβάνει το 80% του 
ποσού της ειδικής αποζημίωσης του δικαιούχου της Α' 
ομάδας. 

Το ποοόν της ως άνω ειδικής αποζημίωσης δεν θα ξε¬ 
περνά κατά μήνα το βασικό μισθό του καταληκτικού κλιμα¬ 
κίου κάθε κατηγορίας. . 

13. Ως πρώτο δίμηνο για την κατανομή της ειδικής αυ¬ 
τής αποζημίωσης ορίζεται του Μαΐου - Ιουνίου 1993. 

14. Η ανωτέρω ειδική αποζημίωση υπόκειται σε κρατή¬ 
σεις φόρου εισοδήματος, υπέρ Ταμείων Αρωγής του Ν.Δ. 
95/1973 5% ή το προβλεπόμενο σε κάθε περίπτωση πο¬ 
σοστό για τα άλλα Ταμεία Αρωγής, υπέρ υγειονομικής πε¬ 
ρίθαλψης 1,8%, υπέρ Μ.Τ.Π.Υ. 2% για τους μετόχους και 
1 % για τους μη μετόχους του Ταμείου αυτού ανεξαρτήτως 
αν είναι υπάλληλοι του Δημοσίου ή Ν.Π.Δ.Δ. 

Για το προσωπικό με σχέση εργασίας Ιδιωτικού Δικαίου 
και για τους υπαλλήλους των Ν.Π.Δ.Δ., θα γίνονται κρατή¬ 
σεις που προβλέπονται από τα ασφαλιστικά τους Ταμεία. 

15. Η κατά τα ανωτέρω ειδική αποζημίωση, ως μη βαρύ- 
νουσα τον Κρατικό Προϋπολογισμό, δεν επηρεάζει την 
καταβολή του ειδικού επιδόματος στους αναφερομένους 
στην παράγραφο 1 και 2 της παρούσας υπαλλήλους (πα- 
ραγρ. 8, του άρθρου 41 του Ν. 2065/92). 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. . 

Αθήνα, 28 Ιουνίου 1993 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
-♦- 

Αριθ. 25938 (6) 

Ορισμός τακτικού μέλους στην Επιτροπή Ιπποδρομιών. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του ΑΝ 397/68 «περί επανασυστάσεως της ΓΓΑ και 
των αρμοδιοτήτων αυτής». 

β· Του Ν. 1558/85 «Κυβέρνηση και Κυβερνητικά Όρ¬ 
γανα». 

γ. Του Α.Ν. 699/1968 περί ΦΕΕ, όπως αντικαταστάθη- 
καν και συμπληρώθηκαν από το Ν. 291/1975 και 1070/ 
80. 

δ. Τις σχετικές διατάξεις του Κώδικα Ιπποδρομιών. 

2. Την γνώμη της ΦΕΕ, που διατυπώθηκε με την 49 από¬ 
φαση του υπ’ αριθμό 7/8.6.93 πρακτικό Συνεδρίασης του 
Διοικητικού της Συμβουλίου. 

3. Την υπ’ αριθμ. 15101/24.5.90 απόφαση της Υφυ¬ 
πουργού Πολιτισμού «Μεταβίβαση εξουσίας να υπογρά¬ 
φει με εντολή Υφυπουργού ο ΓΓΑ». 

4. Την υπ' αριθμ. 14221/9.4.93 απόφαση της ΓΓΑ 
«περί ορισμού τακτικού μέλους και αναπληρωματικών με¬ 
λών στην Επιτροπή Ιπποδρομιών», αποφασίζουμε: 

Ορίζεται ως τακτικό μέλος της Επιτροπής Ιπποδρομιών 
ο Κ. Σφήκας με αμοιβή 8.500 δρχ. κατά ιππ/κή μέρα. 

Κατά τα λοιπά ισχύει η υπ’ αριθμ. 14221/9.4.93 από¬ 
φαση. 

Από την απόφαση αυτή δεν προκαλείται δαπάνη σε βά¬ 
ρος του τακτικού προϋπολογισμού της ΓΓΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουλίου 1993 

Με εντολή Υπουργού 
ν Ο Γενικός Γραμματέας 
ΚΥΡΙΑΚΟΣ ΒΙΡΒΙΔΑΚΗΣ 

-♦- 

Αριθ. Ε.Κ. 331 (7) 

Μεταβίβαση μετοχών της Εταιρείας «ΑΣΠΙΣ ΧΡΗΜΑΤΙ¬ 
ΣΤΗΡΙΑΚΗ Α.Ε.». 

(Συνεδρίαση 153/29.6.92, θέμα 8) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθε¬ 
σίας για τα Χρηματιστήρια και άλλες διατάξεις». 

*2. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

3. Την απόφαση της Επιτροπής Κεφαλαιαγοράς της 
98ης/4.2.1992 θέμα 4ο για την ίδρυση της «ΑΣΠΙΣ - 
ΧΡΗΜΑΤΙΣΤΗΡΙΑΚΗ Α.Ε.». 


4. Την από 21.6.93 αίτηση της Εταιρείας. 

5. Την εισήγηση της Αντ. Τζαρτζάνου, αποφασίζει ομό¬ 
φωνα: 

Παρέχει την άδειά της για την μεταβίβαση 62.500 μετο¬ 
χών της Εταιρείας «ΑΣΠΙΣ ΧΡΗΜΑΤΙΣΤΗΡΙΑΚΗ Α.Ε.» από 
την μέτοχο «ΑΕΘΟΝ ΘΗΙΕΚΕΝΙΑΝϋ ΗΟΙΌΙΝΘ, ΒΛΛ» 
στον ήδη μέτοχο Παύλο Ψωμιάδη. 

Η μετοχική σύνθεση της Εταιρείας διαμορφούται ως 
εξής: 

Παύλος Ψωμιάδης 187.500 μετοχές ποσοστό 75% 

ΑΕΘΟΝ 62.500 » » 25% 

Σύνολο 250.000 » » 100% 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- 4 -- 

Αριθ. Ε.Κ. 332 (8) 

Μεταβίβαση μετοχών της Εταιρείας «ΑΣΠΙΣ ΑΕΔΑΚ». 

(Συνεδρίαση 153/29.6.93, θέμα 8) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυ¬ 
λακίου, Αμοιβαία Κεφάλαια, διατάξεις εκσυγχρονισμού 
και εξυγιάνσεως της Κεφαλαιαγοράς και άλλες διατά¬ 
ξεις». 

2. Την Κοινή Υπουργική Απόφαση με αρ. πρωτ. 
27719/Β 543/6.6.90 περί της ίδρυσης της «ΑΣΠΙΣ ΑΕ¬ 
ΔΑΚ». 

4. Την από 21.6.93 αίτηση της Εταιρείας. 

5. Την εισήγηση της Αντ. Τζαρτζάνου, αποφασίζει ομό¬ 
φωνα: 

Παρέχει την άδειά της για την μεταβίβαση 12.500 μετο¬ 
χών της Εταιρείας «ΑΣΠΙΣ ΑΕΔΑΚ» από την μέτοχο «ΑΕ¬ 
ΘΟΝ ΘΠΙΕΚΕΝΙΑΝΟ ΗΟΙΌΙΝΘ, Β.ν.» στον Παύλο Ψω¬ 
μιάδη. 

Η μετοχική σύνθεση της Εταιρείας διαμορφούται ως 
εξής: 

ΑΣΠΙΣ ΠΡΟΝΟΙΑ 25.000 μετοχές ποσοστό 50% 

ΑΕΘΟΝ 12.500 » » 25% 

Παύλος Ψωμιάδης 12.500 » » 25% 

Σύνολο 50.000 » » 100% 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- 4 -. 

ΔΙΟΡΘΩΣΕΙΣ ΣΦΑΛΜΑΤΩΝ 

( 9) 

Στο ΦΕΚ 409/Β/4.6.1993 στο οποίο δημοσιεύτηκε το 
από 26.5.1993 Π.Δ/γμα με το οποίο τροποποιήθηκαν και 
συμπληρώθηκαν οι διατάξεις του οργανισμού του κοινω¬ 
φελούς ιδρύματος με την επωνυμία «ΙΔΡΥΜΑ ΠΡΟΑΓΩ¬ 
ΓΗΣ ΤΗΣ ΔΗΜΟΣΙΟΓΡΑΦΙΑΣ ΑΘΑΝΑΣΙΟΥ ΒΑΣ. ΜΠΟ- 
ΤΣΗ», γίνεται η εξής διόρθωση: 

Στο άρθρο 3, παράγραφος (α), το εσφαλμένο: «Η παρά- 

γραφος 1 β του άρθρου 3, αντικαθίσταται ως εξής: 1 β «Αι 

προς το Ίδρυμα δωρεά!.», στο ορθό «Η παράγραφος 1Β 

του άρθρου 3.: 18 «Αι προς το Ίδρυμα δω¬ 
ρεά!.». 

(Από το Υπουργείο Οικονομικών) 


-*- 

( 10 ) 

Στην Α3β/13293/6.12.89 Υπουργική απόφαση (ΦΕΚ 
901/19.12.89 τ.Β') και συγκεκριμένα στο άρθρο 4 παρ. δ 
γίνεται η παρακάτω διόρθωση: 


Από το λανθασμένο: 

«δ) Στο τμήμα Οικονομικών υπάλληλος με βαθμό Α' της 
κατηγορίας ΔΕ του κλάδου Διοικητικού - Λογιστικού ή της 
κατηγορίας ΤΕ του κλάδου Λογιστικής». 

Στο ορθό: 

«δ) Στο τμήμα Οικονομικών υπάλληλος με βαθμό Α' της 
κατηγορίας ΠΕ του Κλάδου Διοικητικού - Λογιστικού ή της 
κατηγορίας ΤΕ του κλάδου Λογιστικής». 

(Από το Υπουργείο Υγείας, Πρόν. 

και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

ΚαποδιστρΙου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕίΕΧ 

22.3211 ΎΡΕΤ ΟΗ 

λειτουργούν καθημερινά από 8.00' έως 13.00' 

ΕΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμο ύ 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 

Από 25 σελίδες,και πάνω η τιμή πώλησης κάθέ φύλλου (δσέλιδου ή μέρους αυτού) αυξάνεται κατά 50 δρχ. 

~ : ; 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α' Δρχ. 

15.000 

Δρχ. 

750 

β) 

» 

» 

» Β' 

» 

30.000 

» 

1.500 

Υ) 

» 

» 

» Γ 

» 

10.000 

» 

500 

δ) 

» 

» 

» Δ' 

» 

30.000 

» 

1.500 

ε) 

» 

»ν 

» Αναπτυξιακών Πράξεων 

» 

20.000 

» 

1.000 

στ) 

» 

» 

» Ν.Π.Δ.Δ. 

» 

10.000 

» 

500 

ζ) 

» 

» 

» ΠΑΡΑΡΤΗΜΑ 

» 

5.000 

» 

250 

π) 

» 

» 

» Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» Αν. Ειδικού Δικαστηρίου 

» 

3.000 

» 

150 

ι) 

» 

» 

» Α.Ε. & Ε.Π.Ε. 

» 

200.000 

» 

10.000 

ια) 1 

Για 

όλα τα 

Τειύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









